Antes de la expansión arabo-musulmana, l'Imperio Sasanida dominaba politicament buena part d'Orient Meyo y teneba muita influencia cultural sobre pueblos semitas que parlaban arabe u arameu. Los arabes musulmans ocuporon progresivament este imperio en decadencia pero prenioron modelos organizativos y culturals sasanidas, en especial en lo periodo de lo Califato abbasida. Los arameus islamizaus s'arabizoron lingüisticament, pero no los pueblos iranians ya islamizaus como los persas y los kurdos, que conservoron lurs luengas iranianas. D'esta traza d'entre Edat Meya buena part de lo lexico iranián entró en l'arabe, que lo transmitió a las luengas occidentals como lo castellán.